《钓鳌行》
宋代·华岳

北风浩荡沧溟阔，千万军声夜潮聒。
翻空浊浪鼓雷霆，舟子停兰面如血。
龙门有客何狰狞，弩目张胆殊不惊。
桅樯破浪裂洋岛，直欲下举空蛟鲸。
我之钓兮非世比，新月为钩索霞绮。
先拗虹昭然为钓竿，却把鹍鹏作香饵。
欲垂未垂号鬼神，星斗无兴天地昏。
海灵活乞命免生死，一钩连六酬衔恩。
我公万里风烟伯，度量汪汪寰海窄。
蟠胸高耸蓬莱山，壮气直吞云梦泽。
恩波万壑奔洪流，风帆浪楫交觥筹。
金鳞照日巨如斗，四海触物无虚舟。
我生本是钓鳌客，几岁滩头望风色。
忽闻霹雳破昆仑，便整丝纶驾航舶。
我今十辖迎公开，会须举手生风雷。
不然长啸谢水府，明月满船归去来。

作者简介：华岳，南宋诗人。生卒年不详，字子西，贵池（今属安徽）人。因读书于贵池齐山翠微亭，自号翠微，武学生。开禧元年（1205）因上书请诛韩侂胄、苏师旦，下建宁（今福建建瓯）狱。韩侂胄诛，放还。嘉定十年(1217)，登武科第一，为殿前司官属。密谋除去丞相史弥远，下临安狱，杖死东市。其诗豪纵，有《翠微北征录》。